Diari Oficial de la Generalitat Valenciana


Sumari del DOGV 7843, del 03-08-2016 (2016/6354)

Extracte de la Resolució de 1 d'agost de 2016, de la Conselleria d'Educació, Investigació, Cultura i Esport, per la qual es convoquen subvencions per al foment de de les arts escèniques per als sectors teatral i circense, durant els mesos de gener a desembre de 2016.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7843

Data del DOGV
:   03-08-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6354


Data del document
:   01-08-2016

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 1 d'agost de 2016, de la Conselleria d'Educació, Investigació, Cultura i Esport, per la qual es convoquen subvencions per al foment de de les arts escèniques per als sectors teatral i circense, durant els mesos de gener a desembre de 2016. [2016/6354]  
BDNS(Identif.): 313801  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet dels quals puga consultar-se en la Base de Dades Nacionals de Subvencions  
http://www.pap.minhap.gob.es/bdnstrans  
  
Primer. Persones beneficiàries  
Per a les matèries de Foment de les Arts Escèniques sectors teatral, circense:  
- Ajudes a la creació de literatura escènica  
Podran sol·licitar aquestes ajudes els autors i autores dels textos els quals no hagen sigut presentats en anteriors convocatòries d'ajudes i que desenvolupen la seua activitat en l'àmbit competencial de la Generalitat.  
Les obres que es presenten hauran de ser originals i inèdites. No s'admetran projectes d'obres traduïdes, adaptades o refoses, ja siga de novel·la, cine, televisió, ràdio o fins i tot del propi teatre.  
- Ajudes a la producció per a un muntatge concret i ajudes a gires  
Podran sol·licitar aquestes ajudes empreses professionals que estiguen legalment constituïdes. S'exceptua d'aquesta modalitat d'ajudes les associacions i entitats sense ànim de lucre.  
- Ajudes a projectes emergents de producció d'un muntatge concret  
  
Podran sol·licitar aquestes ajudes les persones físiques o jurídiques que es troben en la situació que fonamente la concessió de la subvenció i que no hagen rebut anteriorment cap ajuda de l'ens públic CulturArts, denominat anteriorment Teatres de la Generalitat Valenciana, ni de la Conselleria d'Educació, Investigació, Cultura i Esport, per a la producció, projectes biennals o gires i que realitzen l'activitat subvencionada en l'àmbit competencial de la Generalitat.  
- Ajudes a la programació en sales d'exhibició  
Només podran sol·licitar aquestes ajudes empreses privades gestores de sales d'exhibició escènica que realitzen l'activitat subvencionada en l'àmbit competencial de la Generalitat.  
- Ajudes a entitats sense ànim de lucre  
Associacions i entitats culturals sense ànim de lucre que exercisquen activitats d'arts escèniques en l'àmbit competencial de la Generalitat i que incidisquen en el sector professional.  
- Ajudes a la formació, investigació i edició  
Persones físiques que desitgen desenvolupar activitats de reciclatge, formació especialitzada o investigació, així com d'edició i difusió general de les arts escèniques, en l'àmbit competencial de la Generalitat. En el cas d'ajudes a l'edició i difusió de les arts escèniques, podran ser també persones beneficiàries les persones jurídiques que realitzen l'activitat subvencionada en l'àmbit competencial de la Generalitat.  
- Ajudes per a la realització de festivals i mostres  
Podran sol·licitar aquesta modalitat d'ajuda els municipis i altres entitats locals, així com els seus organismes autònoms, i les entitats, empreses i associacions que organitzen i realitzen festivals i mostres escèniques en l'àmbit competencial de la Generalitat i que disposen d'estructura i capacitat de gestió suficients per a realitzar l'activitat objecte de subvenció.  
  
Segon. Objecte  
Convocar per a l'exercici de 2016 les subvencions per al foment de les arts escèniques per als sectors teatral i circense, en les modalitats següents:  
a) Creació de literatura escènica.  
b) Producció de teatre o circ per a un muntatge concret.  
c) Gires d'empreses de teatre o circ.  
d) Projectes emergents de producció de teatre o circ.  
e) Programació de sales d'exhibició.  
d) Entitats sense ànim de lucre.  
f) Formació, investigació i edició.  
g) Realització de festivals i mostres.  
En el marc de les competències de CulturArts Generalitat i d'acord amb els objectius que té encomanats, a fi de fomentar les arts escèniques i contribuir al manteniment i consolidació de companyies i grups teatrals i de circ de caràcter professional, al desenvolupament i promoció de qualsevol tipus d'activitats, festivals i certàmens, i al suport a la creativitat escènica i la seua difusió, així com també la cooperació amb altres agents i entitats culturals en el sector del teatre i del circ, d'àmbit públic o privat, per a contribuir a consolidar el sector teatral i circense en l'àmbit competencial de la Generalitat.  
  
Tercer. Bases reguladores  
Orde 33/2016, de 18 de juliol, de la Conselleria d'Educació, Investigació, Cultura i Esport de la Generalitat, per la qual s'establixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat. (DOCV 7832, 20.07.2016)  
  
Quart. Import  
D'acord amb la Llei 11/2015, de 29 de desembre, de Pressupostos de la Generalitat per a 2016, les ajudes convocades s'imputaran al crèdit previst en la secció 09, entitat 00101, línia de subvenció S6422000 «Foment de les arts escèniques», per un import màxim de 1.900.000 EUR, inclòs en el capítol IV del pressupost de CulturArts Generalitat.  
  
L'import de 1.900,000 - es distribuirà entre les diferents modalitats, amb el desglossament següent:  
- Per a la creació de literatura escènica, en l'àmbit competencial de la Generalitat, fins a un màxim de 24.000 ?, per a un total de huit ajudes, que atendran amb criteri d'igualtat la creació en ambdós llengües oficials de la Comunitat Valenciana.  
- Per a la producció de teatre o circ, per a un muntatge concret, en l'àmbit competencial de la Generalitat, fins a un màxim de 700.000 ?. La distribució de l'import global convocat entre la sub modalitat de teatre i la de circ, serà proporcional al nombre de projectes presentats cadascuna d'elles que s'ajusten als requisits i condicions de les Bases Reguladores i de la convocatòria.»  
- Per a la realització de Gires, en l'àmbit competencial de la Generalitat, fins a un màxim de 250.000 euros. La distribució de l'import global convocat entre la sub modalitat de teatre i la de circ, serà proporcional al nombre de projectes presentats en cada una d'elles que s'ajusten als requisits i condicions de la Bases Reguladores i de la convocatòria.  
  
- Per a la realització de projectes emergents de producció, en l'àmbit competencial de la Generalitat, fins a un màxim de 100.000 ?.  
- Per a la programació en sales d'exhibició, en l'àmbit competencial de la Generalitat, fins a un màxim de 506.000 ?.  
- Per a les entitats sense ànim de lucre, en l'àmbit competencial de la Generalitat, fins a un màxim de 100.000?.  
- Per a la formació, investigació i edició, en l'àmbit competencial de la Generalitat, fins a un màxim de 20.000?.  
- Per a la realització de festivals i mostres, en l'àmbit competencial de la Generalitat, fins a un màxim de 200.000?.  
Les quantitats no disposades de qualsevol dels apartats anteriors podran aplicar-se, de resultar això necessari, als que resulten deficitaris, sense que se supere mai globalment la quantitat màxima de 1.900.000 ?.  
  
  
Cinqué. Termini de presentació de sol·licituds.  
El termini de presentació de sol·licituds serà de 45 dies naturals a comptar de l'endemà de publicació de la present convocatòria en el Diari Oficial de la Comunitat Valenciana.  
  
Sisé. Documentació  
Les sol·licituds hauran d'emplenar-se necessàriament de conformitat amb el model de sol·licitud que s'adjunta com a Annex I a la convocatòria, i hauran d'anar acompanyades de la següent documentació (apartat F del model de sol·licitud) que anirà subscrita per la persona sol·licitant (original o còpia compulsada):  
a) Documentació acreditativa de la personalitat jurídica i capacitat d'obrar de qui sol·licita i, si és el cas, de poder suficient per a actuar en nom seu i en representació.   
Sí qui sol·licita és persona jurídica, haurà d'aportar l'escriptura o document públic de constitució i estatuts de l'entitat inscrits en el registre oficial corresponent, fotocòpia del CIF, així com la documentació que acredite la representació que ostenta la persona que signe la sol·licitud (document públic o certificat de l'acord adoptat per l'òrgan de govern que corresponga aprovant sol·licitar esta ajuda i facultant a la persona representant per a subscriure la petició).  
D'acord amb el que preveu l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic, en l'apartat G del model de sol·licitud s'inclou la possibilitat de que les persones sol·licitants autoritzen expressament a CulturArts Generalitat per a obtindre directament les dades d'identificació personal.  
b) En cas d'ajuntaments, altres entitats locals o els seus organismes públics:  
- Certificat de l'acord adoptat per l'òrgan de govern de la corporació local aprovant sol·licitar esta ajuda i facultant el seu representant per a subscriure la petició.  
- En el cas d'organismes públics, certificat de l'acte o acord adoptat per l'òrgan competent de l'ajuntament de què depén, pel qual s'autoritza a l'entitat pública a participar en esta convocatòria, expedit pel secretari o la secretària de la corporació local.  
- Declaració responsable de què es troba al corrent en el compliment de les obligacions tributàries, estatals i autonòmiques, i enfront de la Seguretat Social en els termes que preveu els articles 18 i 19 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
  
c) Dades bancàries on es desitja rebre l'import de l'ajuda en cas de ser concedida, emplenant el «modelo de domiciliació bancaria» que s'adjunta com a annex II a la present convocatòria, en el cas d'accedir per primera vegada a estes ajudes o de canvi de dades bancàries.  
  
d) Documents específics de cada modalitat d'ajuda que s'arrepleguen en el punt 6.5, que inclourà necessàriament el resum del projecte i la fitxa pressupostària disponibles en la pàgina web   
www.culturartsgeneralitat.es  
  
València, 1 d'agost de 2016.- El conseller d'Educació, Investigació, Cultura i Esport: Vicent Marzà Ibáñez.